L.lamas - Uiquipedia

# L.lamas

### De Uiquipedia

L.lamas (Llamas en castellanu) ye un llugar y una parroquia del conceyu asturianu d'Ayer, n'España.

Nos sos 7 km2 habiten un total de 92 persones (2004), toes elles nel mesmu pueblu. Esti alcuéntrase a una altitú de 560 metros y ta a unos 11 quilómetros de la capital del conceyu, Cabanaquinta. Ta formáu polos barrios de Cima la Vil.la, Casqueyu, Rebol.lal, La Plaza, La Venta, Carpienzo y Cortadil.lu.

La ilesia parroquial, dedicada a Xuan el Bautista, paez ser del añu 940 y ta declarada Monumentu d'Interés Históricu-artísticu. Paez ser que nel testamentu del rei Ordoñu I yá falaba d'ella. Tien un ábside cuadráu cubiertu por una bóveda de cañón. Na so entrada hai un arcu de mediu puntu sobre dos pilares con capiteles.

Conserva 12 horros en bon estáu.

El nome de L.lamas vien-y de llamarga, que ye un llugar con munches agües y pastos.

L.lamas taba nel camín de Santiago, que comenzaba en Vegará y baxaba a Col.lanzo.

Esti artículu ye un entamu, ampliándolu, ayudarás a meyorar la Uiquipedia

Retrieved from "http://ast.wikipedia.org../../../l/2E/l/L.lamas.html"

Categoríes: Entamos | Parroquies d'Ayer

##### Views

- Artículu
- Discusión
- Revisión actual

##### Buscar

##### Otres llingües

- Deutsch
- Español